सूरतगढ़ की 4 पंचायतों में जलप्रबंधन पर 12 करोड़ खर्च होंगे
देईदासपुरा की ग्राम सभा में योजना की जानकारी देते कलेक्टर विधायक।
ग्रामीणों ने की सिंगरासर माइनर के निर्माण की मांग
देईदासपुरा में कलेक्टर ने समस्याएं सुनी और जल्द निपटारे का भरोसा दिलवाया। ग्रामीणों की सिंगरासर माइनर के निर्माण की मांग पर कलेक्टर ने कहा कि सरकार को भेजे जाने वाली जिले की योजनाओं में पहली योजना सिंगरासर माइनर को शामिल किया है। ग्राम सभा में कलेक्टर ने सरंपच विरेंद्रसिंह से विकास को लेकर फीडबैक लिया। विधायक राजेंद्र भादू ने कहा कि जल स्वावलंबन योजना 27 जनवरी से शुरू होनी प्रस्तावित है। बीडीओ रोम सहारण ने बताया कि अभियान के तहत सभी ग्राम पंचायत मुख्यालयों पर ग्राम सभाएं कर ग्रामीणों को योजना के बारे में जानकारी दी गई।
कलेक्टर ने ग्रामीणों को बताया कि अभियान में 4 ग्राम पंचायतों में 12 करेाड़ रुपए की लागत से जल संग्रहण के लिए डिग्गियों का निर्माण, जल निकासी, टांके बनाने, कृषि, वन विभाग के कार्य पंचायत राज विभाग द्वारा करवाए जाएंगे। बारानी क्षेत्र के ग्रामीणों को योजना में जल की बचत कर सकेंगे जिससे उनको सिंचाई पाने का पर्याप्त पानी मिल सकेगा। एक किसान द्वारा लगाए गए खजूर के बाग का निरीक्षण करते हुए किसानों से बाग लगाने का सुझाव दिया। कलेक्टर ने 3 किलोमीटर पैदल चल कर अभियान के तहत शुरू होने वाले कार्यो के लिए जगह का निरीक्षण किया। उन्होंने कहा कि सीएम का संभावित जिले का दौरा भी मुख्यमंत्री जल स्वावलंबन अभियान के इस आईडियल से किया जाएगा।
भास्कर संवाददाता, सूरतगढ़.
कलेक्टरपीसी किशन ने कहा कि मुख्यमंत्री जल स्वावलंबन अभियान टिब्बा क्षेत्र के लोगों के लिए वरदान साबित होगा। बरसात पर आधारित बारानी गांवों को जल संग्रह का सिंचाई के रूप में फायदा मिलेगा। कलेक्टर बुधवार को मुख्यमंत्री जल स्वावलंबन अभियान में चयनित ग्राम पंचायत देईदासपुरा में ग्राम सभा में यह बात कही। सूरतगढ़ तहसील की 4 ग्राम पंचायतें अभियान के पहले चरण में चयनित हुई हैं। इनमें ग्राम पंचायत देईदासपुरा, कौनपालसर, भोजूसर ग्राम पंचायत करडू शामिल है। इन गांवों में पानी की बचत को लेकर विभिन्न कार्य होंगे।
hin_Deva awa_Deva hin_Deva hin_Deva hin_Deva kas_Deva hin_Deva